Fillojnë seancat dëgjimore për konfirmimin e Elena Kagan në Gjykatën e Lartë
Nëse konfirmohet nga Senati, ajo do të jetë juristja e parë në 40 vjet pa patur pervojë si gjykatëse
Dita e parë e seancave ndoshta do të duket më e lehta për Elena Kagan në përfundim të javës me pyetje përgjigje. Pasi degjoi dekleratat e gjata hapëse nga anëtarët e Komisionit Juridik të Senatit, zonja Kagan mbajti dekleratën e saj hapëse dhe theksoi fjalë që janë të gdhendura në gurë në hyrje të ndërtesës së Gjykatës së Lartë --“Drejtësi e Barabartë në Bazë të Ligjit”. Zonja Kagan po ashtu premtoi të zbatojë ligjin nëse konfirmohet në postin e gjykatëses dhe tha se gjykata e lartë e ka për detyrë që të sigurojë që qeveria të mos i kalojë caqet e duhura. Ajo tha se do ta trajtojë çdo rast që vjen para gjykatës me mendje të hapur. Edhe pse pritet konfirmimi i zonjës Kagan, republikanët në Komisionin Juridik kanë thënë se do ta pyesin atë nga afër rreth pikpamjeve të saj ligjore dhe politike si dhe mungesës së eksperiencës së saj si gjykatëse.Senatori Jeff Sessions i Alabamës është republikani kryesor në Komisionin e Senatit. Disa republikan e paralajmëruan zonjën Kagan se do të vërejnë për shenja nëse ajo është, ajo që ata e përshkruajnë si, një gjykatëse aktiviste, dikush që do të sjellë pikëpamjet e veta liberale në gjykatë. Ky paralajmërim erdhi në senatori Lindsey Graham i Karolinës së Jugut. Demokratët kanë pikpamje të tjera se çfarë përbën aktivistin juridik në Gjykatën e Lartë. Demokrati nga Nju Jorku Charles Schumer thotë se beson se gjykata aktuale anon shumë nga e djathta. Ai thotë se shpreson që zonja Kagan do të veprojë si kundërpeshë dhe të drejtojë gjykatën prej nëntë anëtarësh drejt qendrës së spektrit politik. Anketat e opinionit publik tregojnë se amerikanët dinë më pak rreth Gjykatës së Lartë sesa dy degëve të tjera të qeverisë—presidencën dhe Kongresin. Propozimet për Gjykatën e Lartë i ofrojnë publikut një shans të rrallë për të nxjerr në pah gjykatën dhe njeriun i cili po kandidon për një post jetësor. Melvin Urofsky është ekspert i historisë së Gjykatës së Lartë. Zonja Kagan do të zëvendësojë gjykatësin John Paul Stivens i cili po del në pension. Ky i fundit ka udhëhequr liberalët në gjykatën e lartë që nga ardhja e tij në vitin 1975. Ekspertët ligjor nuk presin që ardhja e zonjës Kagan në gjykatën e lartë do të ndryshojë përbërjen aktuale ideologjikee cila është e ndarë mes katër konservatorëve, katër liberalëve dhe një gjykatësi të lekundur, Anthony Kennedy. Nëse konfirmohet, zonja Kagan do të jetë gruaja e tretë në gjykatën aktuae dhe e katërta në historinë e Gjykatës së Lartë. Pas seancave degjimore, kanidatura e zonjës Kagan do të votohet nga Komisioni Juridik dhe më pas nga Senati i plotë. Mbështetësit shpresojnë se ajo do të konfirmohet brenda afatit për fillimin e sezonit të ri të Gjykatës së Lartë në muajin tetor.